section_heading: Recenzije
paragraph_text: The Age of Nero dobio je slične ocjene kao i Now, Diabolical. AllMusicov recenzent Eduardo Rivadavia dodijelio mu je tri i pol zvjezdice od njih pet i izjavio je da je to "hrabar, iznenađujući, kreativan i kontroverzan album", ali da se "Satyricon vjerojatno nikad neće vratiti barbarskim i sirovim [pjesmama] iz mladosti."<ref> Blabbermouthov Keith Bergman dodijelio mu je osam od deset bodova i napisao je da je to "odličan album čak i kad postane predvidljiv jer ovaj stil pripada Satyriconu do same srži". U recenziji je posebnu pozornost poklonio Frostu jer "sve više radi na pjesmama, a pjesmama kao što je epska "Die by My Hand" dodjeljuje iznimnu brzinu".<ref> Dom Lawson iz Metal Hammera izjavio je da je uradak "lukavo oblikovan tako da pjesme postupno rastu", a glazbu je nazvao "hipnotičkom žestokom bukom koja prodire u podsvijest". K tome, isti je časopis uvrstio album na petnaesto mjesto popisa 50 najboljih albuma 2008. na temelju čitateljskih glasova.<ref> Yorgos Goumas iz časopisa Kerrang! opisao ga je "dobrim nastavkom Volcanoa" i izjavio je da "Satyr djelomice uspijeva vratiti dio (crne) magije koja je dotad bila izgubljena" premda je također istaknuo da "to nije najbolji album [Satyriconove] karijere, ali nas ipak časte dobrom dozom tame".<ref> Joan Singla iz španjolske inačice Metal Hammera album je proglasio "Satyriconovim remek-djelom"; izjavio je da je "mračniji, gušći i upečatljivo žešći od prethodnika" te je posebno istaknuo "Frostove gotovo divlje bubnjarske dionice".<ref> Časopis Terrorizer uvrstio je album na dvadeseto mjesto popisa najboljih albuma 2008.<ref>